kardosdrur/scandi-wiki huggingface dataset:
Hurtigruten

Hurtigruten er en skibsrute i Norge mellem Bergen og Kirkenes med 35 anløbssteder som tager 12 dage frem og tilbage. Ruten er også kendt som "Verdens smukkeste sørejse".

NRK2 foretog en 134 timers live udsendelse fra MS Nordnorge fra 16-22 juni 2011 mellem Bergen og Kirkenes kaldet Hurtigruten minutt for minutt.

Nordgående rute 

1. dag: Afgang fra Bergen kl 22:30.

2. dag: Florø – Måløy – Torvik – Ålesund – Geiranger (medio april – medio september) – Molde – Kristiansund

3. dag: Trondheim – Rørvik

4. dag: Brønnøysund – Sandnessjøen – Nesna – Ørnes – Bodø – Stamsund – Svolvær

5. dag: Stokmarknes – Sortland – Risøyhamn – Harstad – Finnsnes – Tromsø – Skjervøy

6. dag: Øksfjord – Hammerfest – Havøysund – Honningsvåg – Kjøllefjord – Mehamn – Berlevåg

7. dag: Båtsfjord – Vardø – Vadsø – Kirkenes kl 10.00

Sydgående rute 

7. dag: Afgang fra Kirkenes kl 12:45 – Vardø – Båtsfjord – Berlevåg

8. dag: Mehamn – Kjøllefjord – Honningsvåg – Havøysund – Hammerfest – Øksfjord – Skjervøy – Tromsø

9. dag: Tromsø – Finnsnes – Harstad – Risøyhamn – Sortland – Stokmarknes – Svolvær – Stamsund

10. dag: Bodø – Ørnes – Nesna – Sandnessjøen – Brønnøysund – Rørvik

11. dag: Trondheim – Kristiansund – Molde

12. dag: Ålesund – Torvik – Måløy – Florø – Bergen kl 14.30

Flåde 
Efter en omfattende modernisering indgår nu 11 skibe bygget i tiden fra 1964 til 2003 i Hurtigruten. MS Nordstjernen indgår som afløsningsskib om vinteren. Skibene er (byggeår i parentes):

 MS Nordstjernen (1956)
 MS Lofoten (1964)
 MS Vesterålen (1983)
 MS Kong Harald (1993)
 MS Richard With (1993)
 MS Nordlys (1994)
 MS Polarlys (1996)
 MS Nordkapp (1996)
 MS Nordnorge (1997)
 MS Finnmarken (2002)
 MS Trollfjord (2002)
 MS Midnatsol (2003)

Eksterne kilder/henvisninger 

 Hurtigruten
 Privat hjemmeside om hurtigruteskipene 
 Berit Liland: ''The Norwegian Coastal Voyage. Hurtigruten. Detailed 11-day voyage guide. Nature – culture – history – legends. Forlaget 67N 2008. 
 http://www.67n.no
 Hurtigruten: Explore beautiful Norway... En blogg om Hurtigruten

Rederier fra Norge
Færgeruter i Norge
Transport i Bergen
Marie Schjeldal

Marie Caroline Schjeldal (født 14. april 1977 i København i Danmark) er en dansk skuespillerinde.

Filmografi 
 Hvide løgne (1998, tv-serie)
 Nattens engel (1998)
 P.I.S. (2000, tv-serie)
 Hotellet (2001, tv-serie)
 Familien Gregersen (2004)
 Den store dag (2005)
 Sprængfarlig bombe (2006)
 Hvordan vi slipper af med de andre (2007)
 Blå mænd (2008)

Tv-serier 
 Hvide Løgne (1998)

 P.I.S - Politiets indsatsstyrke (2000)
 Hotellet (2001)
 Klovn (2005)
 Forestillinger (2007)
 2900 Happiness (2007)
 Sommer (2008)
 Lærkevej (2009)
 Lars (2010)

Stemmeskuespil 
Hun har også lagt stemme til en del tegnefilm, bl.a.

 Avatar: Den sidste luftbetvinger - Suki, Yue og div. små roller
 Babe: den kække gris
 Danny Genfærd – Jazz Fenton
 Det ukendtes skov - Lorna og Sara
 Fedtmule og søn – Roxanne
 Teletubbies – Po
 Herkules
 Kappa Mikey – Mitsuki
 Kim Possible – Kim Possible
 Grumme eventyr med Billy og Mandy – Mindy
 Powerpuff Pigerne – Blomst
 Teen Titans – Raven
 Luftens Helte - Molly Clausen

Eksterne henvisninger 
 

Skuespillere fra Danmark
Bent Vinn Nielsen

Bent Vinn Nielsen (født 4. marts 1951 i Sulsted i Vendsyssel) er dansk forfatter og ud af en arbejderfamilie. Uden formel uddannelse af betydning forlod han skolen og ernærede sig som ufaglært arbejder i en årrække. Via Aalborg er han med sin familie landet i Nykøbing Falster med en mellemstation på Vestlolland.

Nielsen har med en lang række romaner, noveller og radiospil givet efterretninger om eksistenser i Danmarks geografiske og sociale udkanter. Han formår med humor og kærlig solidaritet at beskrive livet mellem skæve, underprivilegerede danskere og har samtidig sendt knap så kærlige hilsener til det økonomiske, kulturelle og politiske overdanmark.

Siden Nielsens debut har det samme økonomiske, kulturelle og politiske overdanmark med legater, hædersgaver og priser sikret, at han kan koncentrere sig om sin forfattergerning, hvilket hans produktivitet afspejler.

Han modtog i 2006 Det Danske Akademis store pris.

Bent Vinn Nielsen havde i en årrække en ugentlig klumme - Vinn og skæv - i dagbladet Information.

Bibliografi 
 1978	Arbejdssky
 1979	Fuglene omkring os
 1979	Valdemars ære
 1980	Opkøb af dødsboer
 1981	Det sejrende proletariat
 1982	Og tjørnehækken blev så stor
 1982	Truede arter (radiospil)
 1983	Dozeren brænder (radiospil)
 1985	Drømmegængere
 1986	Holder det aldrig op? (børnebog)
 1987	Chic Picnic
 1987	Fire historier om den lille mand og hans venner (billedbog)
 1987	Wild Bill og Doctor Jones (børnebog)
 1988	Diget (børnebog)
 1989	Eddis smukke sind (radiospil)
 1989	Figaro, figaro (børnebog)
 1990	Af irritationernes historie (noveller)
 1991	Et stykke af Muren
 1992	Realiteternes verden
 1994	Udestående fordringer (radiospil)
 1995	Rejsens mål
 1998	En skidt knægt
 2000	Godheden selv
 2000	Onkel Alban og sangerinden (børnebog)
 2001	I nødens stund (radiospil)
 2002	Fru Ingvarsens chatol (ungdomsbog)
 2003	Elegante damer (ungdomsbog)
 2003	Labyrintbyen
 2004	En bedre verden
 2005	Hvad vil det sige at være dansk? (radiospil)
 2006	Som svalerne højt i det blå (radiospil)
 2010	Et liv i almindelighed
 2014 Den svævende tankbestyrer

Priser 
 1983 Forfatterne Harald Kiddes og Astrid Ehrencron-Kiddes Legat
 1985 Nordisk Radiospilpris
 1988 Henrik Pontoppidans mindefonds legat
 1989 Jeanne og Henri Nathansens Fødselsdagslegat
 1990 Aage Brodersen og hustru f. Erna A.I. Andersens Legat
 1992 Poeten Poul Sørensen og fru Susanne Sørensens Legat
 1993 Otto Gelsted-prisen
 1993 Martin Andersen Nexø Legatet
 1996 Statens Kunstfond. Livsvarig ydelse
 1998 Kritikerprisen
 1999 P2 Romanprisen
 2001 Søren Gyldendal Prisen
 2006 Det Danske Akademis Store Pris

Litteratur 
 Erik Skyum-Nielsen, Et skrivende dyr – samtaler med Bent Vinn Nielsen, Gyldendal, 2011. .

Referencer

Eksterne henvisninger 
 

Det Danske Akademis Store Pris
Journalister ved Dagbladet Information
Kunstnere på finansloven
Romanforfattere fra Danmark
Novelleforfattere fra Danmark
Børnebogsforfattere fra Danmark
Personer fra Lolland
Personer fra Nykøbing Falster
Dansksprogede forfattere fra Danmark
Modtagere af Søren Gyldendal-prisen
Modtagere af DR Romanprisen
Personer i Kraks Blå Bog
Modtagere af Otto Gelsted-prisen
Den uendelige historie 2

Den uendelige historie 2 (1990) er en fortsættelse til fantasi-filmen Den uendelige historie (1984). Den er instrueret af George T. Miller, og filmens hovedroller spilles af Jonathan Brandis som Bastian Bux, Kenny Morrison som Atreyu og Alexandra Johnes som Den Barnlige Kejserinde.

Filmen benyttet sig af handlingselementer fra Michael Ende's original roman Den uendelige historie (1979), men introducerer et helt nyt plot.

Handling 

Bastian Bux har problemer derhjemme; han er meget fjern fra sin far og Bastians højdeskræk medfører at han ikke kan komme på svømmeholdet. Bastian flygter fra sine problemer til et gammelt antikvariat hvor han, imens han kigger i Den Uendelige Historie, hører Den Barnlige Kejserinde. Hun fortæller at hun atter engang behøver hans hjælp for at redde Fantásien.

Efter sin ankomst til Fantásien genforenes Bastian med sin ven Atreyu og møder en ny karakter, en antropomorfisk talende fugl, der hedder Vims. Karakterer fra den foregående film såsom Falkor og Rock Biter spiller blot en mindre birolle i denne film. Bastian står nu med ansigt til ansigt over for "Tomheden", og snart bliver han manipuleret af den onde troldkvinde Xayide og hendes magiske hær af mekaniske kæmper. Troldkvinden har lagt en ond plan for Fantasien og Den Barnlige Kejserinde , men meget af filmen visualiserer hvordan hun overtaler Bastian til at glemme sin mission og får ham til at ønske en masse fjollede ønsker. Hvert et ønske som Bastian ønsker forårsager, at han mister et betydningsfuldt minde i sit sind, og når han først har mistet alle sine minder, vil han ikke kunne huske Fantásien, og "Tomheden" vil overtage.

I mellemtiden leder Bastians far efter sin søn og prøver at søge hjælp hos politiet og "Koreander". Han finder bogen "Den Uendelige Historie " og er overrasket over at læse om sin søns bedrifter, som udfolder sig på bogens sider. Endelig lykkes det for Atreyu at overbevise Bastian om at troldkvinden er ond. Bastian tager til Den Barnlige Kejserindes slot, hvor Bastian nu kun har ét ønske (og kun ét minde – sin far) tilbage. Her besejrer Bastian Xayide ved at ønske at hun får et hjerte, og via mundtlig opmuntring fra sin far er han i stand til at overvinde sin højdeskræk, da han lettet tager valget at springe ud fra en klippeskrænt, for derefter at vende tilbage til sin egen verden.

Kilder/henvisninger

Eksterne henvisninger 
 

Amerikanske film fra 1990
Fantasyfilm fra USA
Børnefilm fra USA
Tyske film fra 1990
Irans politik

Irans politik og regeringens struktur er bygget op omkring en islamisk teokratisk republik. December 1979 forfatningen og dens 1989 forfatningsændring definerer den politiske, økonomiske og sociale orden af den islamiske republik Iran. Den erklærer at shia islam af Jaafari (Usuli) læren er Irans officielle religion.

 
Politik
Kenny Morrison

Kenny Morrison (født 31. december, 1974) er en amerikansk skuespiller som overtog rollen som Atreyu i Den uendelige historie 2 som han blev nomineret til en Young Artist Award for "Bedste unge skuespiller birolle i spillefilm" i 1992. Morrison blev født i Los Angeles, Californien og er af Spansk, Filippinsk, and Irisk afstamning. 

Kenny lever for tiden i sin hjemby Los Angeles. Her arbejder han både som skuespiller, musikvideo instruktør og fotograf. Han har instrueret musikvideoer for blandt andre Speech (fra hip hop gruppen, Arrested Development) og Alternative rock banded Incubus.

Udvalgt filmografi

Film 
 I'll Be There with You (2006)
 Pinche burro (2006)
 Little Athens (2005)
 Den uendelige historie 2 (1990)

Tv-serier 
 Who's The Boss?
 Growing Pains

Eksterne henvisninger 
 

Skuespillere fra USA
Personer fra Los Angeles
Frederik 3. af Tyskland

Frederik 3. (18. oktober 1831 – 15. juni 1888) var i 1888 tysk kejser og konge af Preussen i 99 dage. Han var dødssyg af strubekræft, allerede da han kom på tronen og døde derfor tidligt og blev efterfulgt af sønnen Wilhelm 2.

Frederik var gift med Dronning Victoria af Storbritanniens ældste datter Victoria af Storbritannien.

Eksterne henvisninger 
 

Kejsere fra Tyskland
Personer fra Potsdam
Huset Hohenzollern
Frimurere fra Tyskland
Konger af Preussen
Storkors af Dannebrog
Protestantiske monarker
Farstrup

Farstrup er en landsby i det nordlige Himmerland med , beliggende i Farstrup Sogn mellem Nibe (13 km. mod øst) og Løgstør (14 km. mod vest) og 4 kilometer syd for Staun. Den ligger i Region Nordjylland og hører til Aalborg Kommune.

Farstrup Skole, Farstrup Kirke og Spiloppen er offentlige institutioner. Der er busforbindelser til Aalborg og Løgstør og skolebusforbindelse til omegnen. Byen rummer desuden dagligvarehandel, kraftvarmeværk, rideskole, tømrerforretning, juletræsgrosserer, forsamlingshus, vandværk, et rådgivende ingeniørfirma, sportshal og et autoværksted. En lægepraksis flyttede i 1999 til Nibe.

Udover Staun er de nærmeste landsbyer Kølby, Barmer, Lundby og St. Ajstrup.

En gren af Hærvejen krydsede i sin tid Limfjorden nord for Farstrup.

Før 2007 var Farstrup den næststørste by i den nu nedlagte Nibe Kommune.

Kilder 

Byer i Aalborg Kommune
Dansk Kvinde Fodbold Union

Dansk Kvinde Fodbold Union (eller DKFU) var en dansk sportsorganisation for kvindefodbold, som havde til formål at fremme al kvindefodbold i Danmark og arrangere en række fodboldturneringer udelukkende for kvinder og damejuniorer. Organisationen blev stiftet, fordi Dansk Boldspil-Union dengang ikke ville organisere kvindefodbold. Først i 1972 kom kvindefodbold på programmet under DBU og DKFU ophørte. Den daværende betegnelse for kvindefodbold var damefodbold, som blev ændret af DBU i 200?.

Historie 
DKFU blev stiftet af tre fodboldklubber for kvinder som konsekvens af at DBU ikke ville arrangere turneringer for kvindefodbold.

Formanden for DKFU i 1970 var Bent Nielsen.

Boldklubben Femina blev de uofficielle verdensmestre i 1970.

Det første Danmarksmesterskab for piger (svarer til damejunior i dag), pigerækken i 1970, blev vundet af Skovlunde Idrætsforening, der vandt alle deres kampe.

Danmarksmesterskabet for kvinder i 1971 (uofficielt) under DKFU blev endvidere vundet af Skovlunde Idrætsforening, hvis dameafdeling var blevet startet blot tre år forinden (den 14. august 1968).

DKFU forsøgte at blive medlemmer i Danmarks Idræts-Forbund, men ansøgningen om medlemskab blev afvist med den begrundelse at DIF ikke var interesserede i at have to forskellige fodboldunioner som medlemmer. DKFU blev i stedet opfordret til at søge ind i DBU. I 1972 valgte en komiteé at acceptere kvindefodbold under DBUs vinger og DKFU opløses efterfølgende.

Fodboldorganisationer
Kvinde Fodbold Union
Silver Apples

Silver Apples  var en psykedelisk elektronisk duo fra New York, som bestod af Simeon Coxe III, der optrådte med en primitiv og selvopfunden synthesizer, og trommeslageren Danny Taylor. Gruppen var aktiv mellem 1967 og 1969, før de i 1990'erne gendannede sig. De var en af de første grupper til i udstrakt form at anvende teknikker fra den elektroniske musik inden for "a rock idiom", og deres minimalistiske stil, med dens pulserende, jagende beat og ofte uharmoniske modalitet tog ikke blot forskud på den eksperimentelle elektroniske musik og 70'ernes krautrock, men også undergrundsdansemusik samt 1990'ernes indierock.

Discografi 
LP'er 

 Silver Apples, Kapp Records, 1968 
 Contact, Kapp, 1969 
 Beacon, Whirlybird, 1998 
 Garden, Whirlybird, 1998 
 Decatur, Whirlybird, 1998 

Singles

 Oscillations/Misty Mountain, KAPP Records, 1968, 45 single 
 You & I/I Have Known Love, 1969, 7" Single 
 Enraptured, 1997, 7"Single 
 Fractal Flow/Lovefingers, Whirlybird Records, 1997, CD 

Compilations

 Silver Apples, MCA, 1997, CD(genudgivelse af første og sidste plade)

Eksterne links 

 Silver Apples' officielle Website 

Musikgrupper fra USA
Duoer
Kim Peek

Laurence Kim Peek (født 11. november 1951, død 19. december 2009) var en savant med en fotografisk hukommelse. Kim Peek, der boede i Salt Lake City i Utah i USA, var inspirationen til rollen Raymond Babbit, som Dustin Hoffman spillede i filmen Rain Man.

Kim Peek blev født uden hjernebjælke og med Encephalocele, en lidelse hvor de plader, der danner kraniet, ikke slutter tæt. Det menes, at hans højre og venstre hjernehalvdel ikke havde direkte kontakt med hinanden, da han manglede de nervetråde, der varetager den funktion.

Hans hukommelse var kolossal, og han var i stand til at redegøre for mere end 12.000 bøger, ligesom han kunne fortælle hvilken ugedag en given dato havde. NASA testede Kim Peek med det formål at finde ud af, hvad der gav ham den enorme hukommelseskapacitet.

Referencer

Eksterne henvisninger 

 

Personer fra USA
Personer fra Salt Lake City
The Haunted

The Haunted er et svensk thrash metalband (inspireret af melodisk dødsmetal), der blev dannet i 1996. De originale medlemmer var Patrik Jensen (også fra Witchery) på guitar, Jonas Björler (bas), Adrian Erlandsson (trommer), Anders Björler (guitar) og Peter Dolving (vokal). Begge Björler brødre og Erlandsson var med i det melodiske dødsmetalband At the Gates som var et pionerende band på den svenske dødsmetal secne. Den nuværende trommeslager er Per Möller Jensen. Alle medlemmerne både nuværende og tidligere er fra Göteborg i Sverige udover Per Möller Jensen, som er fra Danmark.

Biografi 
Bandet skrev kontrakt med pladeselskabet earache records og udgav i 1998 deres debutalbum The Haunted. Efter udgivelsen af albummet forlod Peter Dolving og Adrian Erlandsson bandet. Marco Aro blev rekruteret som ny vokalist og Per Möller Jensen som trommeslager. Deres andet album The Haunted Made Me Do It udgivet i 2000 var mere melodisk og lignede mere "Gothenburgstilen" og mere "old-school" thrash. I 2001 udgav bandet deres live album Live Rounds In Tokyo. I august 2001 forlod Anders Björler bandet og blev midlertidig afløst af Marcus Sunesson (fra The Crown) til The Haunteds tour. Mindre end et år efter vendte Anders Björler tilbage til bandet. Det næste udgivne album blev i februar 2003 ved navn One Kill Wonder. Marco Aro forlod i slutningen af 2003 bandet og den originale vokalist Peter Dolving sluttede sig til dem igen.

Det første album med Peter Dolving tilbage på vokalen var rEVOLVEr og blev udgivet i oktober 2004. Samtidig skrev de kontrakt med Century Media og albummet blev derfor udgivet gennem den. Efter udgivelsen turnerede bandet rundt i verden og kom med på andenscenen til Ozzfest i 2005. The Haunteds seneste album The Dead Eye blev udgivet 30. oktober 2005 i Europa og 31. oktober 2006 i USA.

Stil 
The Haunted kombinerer musik fra 1980ernes Bay Area thrash metal bands som Metallica og Forbidden såvel som Los Angeles thrash metal bands som Slayer og Dark Angel med den lokale svenske dødsmetalstil fra bands som Dark Tranquillity. Der er også inspiration fra hardcore punk mest bemærkelsesværdig i vokalen.

Diskografi 

 Versus (2008)

 Warning Shots (2009)

 Road Kill (2010)

 Unseen (2011)

 Eye Of The Storm (Ep-2014)

 Exit Wounds (2014)

Live album 
 Live Rounds In Tokyo (2001)

Demoer 
 Demo '97 (1997)

Videografi 
 Caught on Tape (DVD, 2002)

Medlemmer 
 Peter Dolving – Vokal (1996-1998, 2003-)
 Anders Björler – Guitar (1995-2002-)
 Jonas Björler – Bas (1996-)
 Patrik Jensen – Guitar (1996-)
 Per Möller Jensen – Trommer (1999-2012)

Forige medlemmer 
 Marco Aro – Vokal (2000-2003)
 Adrian Erlandsson – Trommer (1996-1999)
 Marcus Sunesson – Guitar (2001-2002)

Noter

Links 
 Officielle hjemmeside 
 The Haunted sangtekster 
 Interview med Peter Dolving (engelsk)

 
Haunted, The
Haunted, The
Musikgrupper fra 1996
The Haunted (album)

The Haunted er debutalbummet fra det svenske thrash metalband The Haunted som blev udgivet den 23. juni 1998 gennem Earache Records.

Spor 
 "Hate Song" – 3:00
 "Chasm" – 3:10
 "In Vein" – 3:24
 "Undead" – 2:10
 "Choke Hold" – 3:44
 "Three Times" – 2:42
 "Bullet Hole" – 4:18
 "Now You Know" – 3:30
 "Shattered" – 3:18
 "Soul Fracture" – 3:46
 "Blood Rust" – 3:42
 "Forensick" – 4:17

Musikere 
 Jonas Björler – Bas
 Anders Björler – Guitar
 Peter Dolving – Vokal
 Adrian Erlandsson – Trommer
 Patrick Jensen – Guitar

Metalalbum
The Haunted-album
Debutalbum fra 1997
Album fra 1997
The Haunted Made Me Do It

The Haunted Made Me Do It er det andet album fra det svenske thrash metalband The Haunted. Det blev udgivet d. 27. oktober 2000 og blev genudgivet i 2001 med livealbummet Live Rounds in Tokyo som en bonus CD.

Spor 
 "Dark Intentions" – 1:30
 "Bury Your Dead" – 3:07
 "Trespass" – 3:40
 "Leech" – 4:39
 "Hollow Ground" – 4:10
 "Revelation" – 1:35
 "The World Burns" – 4:10
 "Human Debris" – 3:01
 "Silencer" – 3:04
 "Under the Surface" – 4:13
 "Victim Iced" – 2:56

Musikere 
 Marco Aro – Vokal
 Anders Björler – Guitar
 Patrick Jensen – Rytmeguitar
 Jonas Björler – Bas
 Per Möller Jensen – Trommer

The Haunted-album
Metalalbum
Album fra 2000
Rich Kids

Rich Kids er en dansk ungdomsdramafilm fra 2007 instrueret og skrevet af Rune Bendixen og produceret af Regner Grasten. Filmfotograffen er Morten Bruus. Rich Kids afspejler en uge i det hektiske liv, hvor de ekstremt velhavende unge nord for København lever. Filmen viser primært deres store behov for sex, fester, alkohol og stoffer.

Medvirkende 
 Marc – Søren Bregendal
 Simon – Sebastian Jessen
 Hanne – Cathrine M. Bjørn
 Sofie – Katharina Damm
 Alexander – Louis Meyer
 Anja – Frederikke Cecilie Bertelsen
 Patricia – Sofie Bøje Nielsen
 Luise – Mette Gregersen
 Franz – Benjamin Lorentzen
 Garderobepige - Mette Veronica Jensen

Modtagelse 
Rich Kids blev af størstedelen af anmelderne udskældt for filmens manglende troværdighed, til trods for at den hævder at bygge på faktiske begivenheder.

Referencer

Eksterne henvisninger 
 

Dramafilm fra Danmark
Film fra 2007
Ungdomsfilm fra Danmark
Dansksprogede film
Dyrskuepladsen

Dyrskuepladsen kan henvise til steder i flere forskellige byer:

Frederikshavn
Horsens
Køge
Nykøbing F
Næstved
Odense
Ringe
Ringsted
Roskilde
Skive
Ringe
Varde
Viborg
Vordingborg
Aalborg

Dyrskuer
Mosvik

Mosvik er en tidligere kommune i Nord-Trøndelag fylke i Norge; Fra 1. januar 2012 blev Mosvik en del av Inderøy kommune. Mosvik ligger på en halvø nordøst på Fosen med grænse til Leksvik i syd og land- og havgrænse til Verran i vest og nordves; Den tidligere grænse til Inderøy i øst var Skarnsundet, hvor af verdens største skråstagsbroer, Skarnsundbroen, forbinder Mosvik og Inderøy. Hovederhvervene i kommunen er landbrug og skovbrug.

Geografi 
Mosvik er halvøformet, og består af skovklædte åse. Vandet Meltingen er reguleret. Elven Mossa løber fra Meltingen og ud i Trondheimsfjorden ved Mosvik centrum.

Mosbyggene bor i Mosvik centrum, og i landsbyerne Meltingen, Venneshamn og Trongsundet.

Rigsvej 755 går gennem kommunen.

Samfund 
Mosvik er en del af Inderøy prestegjeld. Kirkerne i Mosvik hedder Mosvik kirke og Vestvik kirke. Det findes en frikirkemenighed i kommunen.

Kommunen har en børne- og ungdomsskole, fordelt på to steder. 1. – 4. klasse går på Framverran skole, mens 5. – 10. klasse går på Mosvik skole i centrum.

Helleristningerne i Kvennavika i Mosvik er kommunens tusenårssted.

Eksterne henvisninger 

 Mosvikportalen
 Kultur i Mosvik på kort  fra Kulturnett.no

Kommuner i Nord-Trøndelag
Makpelas hule

Makpelas hule er et gravkompleks i Hebron syd for Jerusalem, og verdens næsthelligste sted for jøder, efter Tempelbjerget. Hulen og den omgivende mark er angiveligt gravplads for jødefolkets patriarker og matriarker. Den eneste, der mangler, er Rakel, som blev gravlagt ved Bethlehem efter at være død i barsel.

Af muslimer bliver stedet omtalt som Abrahams gravsted (arabisk: الحرم الإبراهيمي). Bygningen, der ligger i den gamle del af Hebron, anses af jøder, kristne og muslimer for at være gravstedet for fire bibelske par:
 Adam og Eva - ud fra en jødisk overlevering om, at Hebron skulle være indgangen til Edens have.
 Abraham og Sara
 Isak og Rebekka
 Jakob og Lea.

Ifølge første Mosebog købte patriarken Abraham grunden af hittitten Efron som et familiegravsted, da hans hustru Sara døde. Bibelen beskriver summen for købet som 400 sekel sølv. Teksten refererer to gange til stedet som "Makpelas hule". Navnet "Makpela" betyder "Den dobbelte", måske fordi hulen lå på to plan, eller fordi den tjente som gravplads for ægtepar. Byen Hebrons hebraiske navn, Kirjat Arba (= De fires by) henviser også til de fire par, der angiveligt ligger begravet der.

Stedet er kom i 2017 på UNESCOs verdensarvliste til stærke protester fra Israel.

Frem til 1929 var det ikke tilladt for andre end muslimer at passere det syvende trappetrin til gravene. Efter Hebronmassakren i 1929, hvor 67 jøder i Hebron blev myrdet, blev tilgangen yderligere begrænset af de britiske myndigheder. Efter sejren i seksdageskrigen kom området igen under jødisk kontrol i 1967, og stedet blev igen åbnet for jøder.

Under ramadan 25. februar 1994 gik lægen Baruch Goldstein, født i Brooklyn, ind i bygningen, hvor omkring 800 muslimer var samlet i bøn. Med automatvåben dræbte han 29 palæstinere og sårede 125. Stedet var bevogtet af israelske soldater, som ikke standsede eller kontrollerede Goldstein. Dette bidrog til rygter om, at flere deltog i angrebet.

Noter

Eksterne links 

Israels geografi
Det Gamle Testamente
Bibelske steder